Diari Oficial de la Generalitat Valenciana


Sumari del DOGV 246, del 25-04-1985 (1985/804193)

DECRET 46/1985, d'11 d'abril, del Consell de la Generalitat Valenciana, pel qual es crea l'Institut Mixt de Batxillerat de Benissa (Alacant) per transformació de l'extensió de batxillerat de l'Institut d'Altea a aquella localitat.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/04/11/46/dof/vci/html**

### Dades del document

Número de DOGV
:   246

Data del DOGV
:   25-04-1985

Secció del DOGV
:   DISPOSICIONS GENERALS

Número del document
:   1985/804193


Data del document
:   11-04-1985

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 46/1985, d'11 d'abril, del Consell de la Generalitat Valenciana, pel qual es crea l'Institut Mixt de Batxillerat de Benissa (Alacant), per transformació de l'extensió de Batxillerat de l'Institut d'Altea, a aquella localitat.  
La Constitució Espanyola de 1978, en el capítol corresponent a drets i llibertats, reconeix en l'article 27. el dret de tothom a l'educació, i en l'article cinqué encomana als poders públics la garantia efectiva del dret esmentat, mitjançant una programació general de l'ensenyament amb participació efectiva de tots els sectors afectats i la creació de centres docents.   
En compliment del mandat constitucional cal, per tant, crear els centres docents necessaris per satisfer la demanda de llocs escolars de Batxillerat, tot ajustant-los a les prescripcions de la Llei General d'Educació.   
En conseqüència, segons que estableixen els articles 21 i 135.a) de la Llei General d'Educació 14/1970, de 5 d'agost i els articles 8.é, 9.é, 11 i 22 i la disposició addicional, apartats 1 i 2 de la Llei Orgànica 5/1980, de 19 de juny, que regula l'Estatut de Centres Escolars, i en virtut del que estableix el Reial Decret 2093/1983, de 28 de juliol, apartat B, lletra d), sobre traspàs de funcions i serveis de l'Administració de l'Estat a la Comunitat Valenciana en matèria d'educació, a proposta del Conseller de Cultura, Educació i Ciència, i amb la deliberació prèvia del Consell de la Generalitat Valenciana, en sessió celebrada l'11 d'abril de 1985,   
DECRETE:   
Article primer  
Es crea l'Institut Mixt de Batxillerat de Benissa (Alacant) amb 640 llocs escolars, per transformació de l'Extensió de Batxillerat de l'Institut d'Altea, existent a aquella localitat.  
Article segon  
S'extingeix, amb efecte de finals del curs acadèmic 1984/85, l'Extensió de Batxillerat que funcionava a Benissa com a Centre integrant de l'Institut d'Altea.   
Article tercer  
La Conselleria de Cultura, Educació i Ciència adoptarà les mesures necessàries per a l'execució d'aquest Decret.   
DISPOSICIO FINAL  
Aquest Decret entrarà en vigor l'endemà de la data de publicació en el Diari Oficial de la Generalitat Valenciana.   
València, 11 d'abril de 1985.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI